2

IL/70/2025


2024. gada 23.aprīļa Vispārīgās vienošanās Nr. IL/25/2024
grozījums Nr.2


Vienošanās sagatavošanas vieta ir Rīgā, datums skatāms laika zīmogā.
Vienošanās parakstīšanas datums ir pēdējā pievienotā droša elektroniskā paraksta laika zīmoga datums.


Viedās administrācijas un reģionālās attīstības ministrija[footnoteRef:2], reģistrācijas Nr. 90000028508  (turpmāk – Pasūtītājs), Projektu pārvaldības departamenta direktora Uģa Jurševica personā, kurš darbojas saskaņā ar Pasūtītāja 2023. gada 16. oktobra rīkojuma Nr. 1-2/129 “Par Projektu pārvaldības departamenta kā finansējuma saņēmēja īstenotajiem projektiem Eiropas Savienības Atveseļošanas un noturības mehānisma plāna 2. komponentes “Digitālā transformācija” ietvaros” 1. punktu, no vienas puses, un  [2:  Saskaņā ar Ministru kabineta 2024.gada 7.jūnija rīkojuma Nr.446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 3.punktu Vides aizsardzības un reģionālās attīstības ministrijas nosaukums ar 2024.gada 1.jūliju ir Viedās administrācijas un reģionālās attīstības ministrija.] 

personu apvienība, ko veido SIA “Biznesa, mākslas un tehnoloģiju augstskola “RISEBA””, reģistrācijas Nr. 40003090010 un SIA “Ex Novo”, reģistrācijas Nr. 50103444371, kuru uz 2024.gada 19. februāra “Personu apvienības vienošanās par sadarbību, pilnvaras par pretendenta pārstāvi” 3. punkta pamata pārstāv
SIA “Biznesa, mākslas un tehnoloģiju augstskola “RISEBA””, reģistrācijas Nr. 40003090010, (turpmāk – Izpildītājs),  Projektu nodaļas vadītāja Jura Asara personā, kurš rīkojas saskaņā ar 2024.gada 2. maija pilnvaru, no otras puses,
turpmāk abi kopā saukti “Līdzēji”, bet atsevišķi “Līdzējs”, 

ņemot vērā to, ka no Līdzējiem neatkarīgu apstākļu dēļ, kurus, slēdzot 2024. gada 23. aprīļa Vispārīgo vienošanos Nr. IL/25/2024 (turpmāk – Vienošanās), nevarēja paredzēt, proti, astoņas novada pašvaldības ir atteikušas dalību projektā, valstspilsētu un novadu pašvaldībām (turpmāk – pašvaldības) izsūtītajā individuālā rezultatīvā rādītāja aptaujā ir apzināts, ka vairums pašvaldības nevarēs sasniegt noteikto rezultatīvo rādītāju (pašvaldībai noteikto unikālo apmācāmo iedzīvotāju skaitu), jo no Izpildītāja neatkarīgu iemeslu dēļ ieilga sadarbības līgumu saskaņošanas un slēgšanas process starp Pasūtītāju un tā Projekta sadarbības partneriem - pašvaldībām, aizkavējumu radīja mentoru atlases procedūras izvēle un tā norises ilgums, kā arī mērķa grupas dalībnieku neieinteresētība apmeklēt mācības, ir nepieciešams veikt Vienošanās grozījumu. Tā kā plānotais rezultatīvais rādītājs netiks izpildīts vairumā pašvaldību, pašvaldībām nav nepieciešams nodrošināt tik lielu mentoru skaitu, kā tas sākotnēji tika ieplānots. Ievērojot to, iepriekš neparedzamu iemeslu dēļ, mācības pašvaldībās tika uzsāktas novēloti, lielākā daļa iedzīvotāju mācības apgūs projekta īstenošanas pēdējos mēnešos. Līdz ar to, lai noskaidrotu mācību dalībnieka prasmju un zināšanu līmeņa noturīgumu, Izpildītājam, no viņa neatkarīgu iemeslu dēļ, nav iespējams izpildīt sākotnējā Vienošanās redakcijā ietverto nosacījumu par pašapkalpošanās zināšanu novērtēšanas testa aizpildi pēc e-mācību kursa (viena vai vairākiem līmeņiem) noslēguma 6-12 mēnešu periodā. Tāpēc tiek mainīts šis nosacījums, nosakot 2 mēnešu periodu un nosakot, ka  pašapkalpošanās zināšanu novērtēšanas tests tiek sūtīts visiem mācību dalībniekiem, kas pabeiguši mācības, izslēdzot 30% vērtību, jo nav iespējams ietekmēt to, vai mācību dalībnieks aizpildīs šo testu. 
Pamatojoties uz 2025.gada 24.septembrī saņemto apstiprinājuma vēstuli Nr. 10970 un 2025.gada 26.septembrī saņemto apstiprinājuma vēstuli Nr. 11053 “Par grozījumu apstiprināšanu Vispārīgajā vienošanās Nr. IL/25/2024” no Izglītības un zinātnes ministrijas, kā arī 2025. gada 25. septembrī saņemto apstiprinājuma vēstuli Nr. 11003 un 2025.gada 26.septembrī saņemto apstiprinājuma vēstuli Nr. 11052 “Par grozījumu apstiprināšanu Vispārīgajā vienošanās Nr. IL/25/2024” no Centrālās finanšu un līgumu aģentūras, kā arī ievērojot Publisko iepirkumu likuma (turpmāk – PIL) 61. panta otrās daļas 1. un 3. punktā un PIL 61.panta trešās daļas 3.punktā  noteikto, un saskaņā ar Vienošanās 11.6.1. apakšpunkta nosacījumiem,  vienojas:

1. izteikt Vienošanās 1. pielikumu “Tehniskā specifikācija” jaunā redakcijā (pielikums).

2. Šis grozījums (turpmāk – Vienošanās grozījums Nr. 2) ir Vienošanās neatņemama sastāvdaļa. Citi Vienošanās noteikumi netiek mainīti.

3.Vienošanās grozījums Nr.2 stājas spēkā ar dienu, kad to ir parakstījis pēdējais no Līdzējiem.

4.Vienošanās grozījums Nr.2 ir sastādīts latviešu valodā atbilstoši normatīvajiem aktiem par elektronisko dokumentu noformēšanu uz 2 (divām) lapām un parakstīti elektroniski ar drošu elektronisko parakstu.

5.Vienošanās grozījuma Nr.2 neatņemama sastāvdaļa ir pielikums “Tehniskā specifikācija” uz 17 (septiņpadsmit) lapām (pievienots kā atsevišķa datne).

*Vienošanās grozījumi Nr.1 parakstīti ar drošu elektronisko parakstu un satur laika zīmogu. 

